**Stigma ry 6/2022**

Stigma ry:n hallituksen kokous

**Aika:** 15. syyskuuta 2022 klo 17

**Paikka:** Zoom

**Läsnä:**

Nora Pihlajaniemi (Puheenjohtaja)

Elena Tulyakova (Varapuheenjohtaja ja työelämävastaava)

Emilia Muuri (Taloudenhoitaja ja sihteeri)

Lia Pursiainen (Urheilu-, alumni- ja opintovastaava)

Inkeri Saarenaho (Viestintävastaava)

Sanni Satosuo (Viestintä- ja ympäristövastaava)

Susanna Ahokas (Tapahtumavastaava)

**1. Kokouksen avaus**

Avataan kokous ajassa 17.03.

**2. Todetaan kokous lailliseksi ja päätösvaltaiseksi**

Todetaan kokous lailliseksi ja päätösvaltaiseksi.

**3. Esityslistan hyväksyminen**

Hyväksytään kokouksen esityslista.

**4. Edellisen kokouksen pöytäkirjan hyväksyminen**

Hyväksytään edellisen kokouksen pöytäkirja.

**5. Talousasiat**

**5.1. Yleinen taloustilanne**

Taloudellinen tilanne hyvä. Viime aikoina rahaa mennyt vain palvelumaksuihin, joka (viime) kuukausi hieman alle 15 euroa kuukaudessa. Tämän lisäksi Kontakti tilittänyt aprilliapprojen tuotot, jotka olleet 49,50 euroa.

**5.2. Merkkimyynnistä saadut tulot**

Ilmeisesti saatu myytyä vähän päälle 100 eurolla. Tilitetään normaaliin tapaan Stigman tilille ja käteiset laitetaan käteiskassaan.

**5.3. Uusien merkkien tilaaminen**

Ei alkuperäisessä tämän vuoden budjetissa, mutta toisaalta Yhpo-nalle- merkki loppunut, ja merkkejä on saatu myytyä yllättävän paljon tämän vuoden aikana.

Päätetään tilata kaikkia merkkejä jokin pieni määrä, esim. 50 kpl kaikkia. Merkit lasketaan, ja päätetään sitten, mitä merkkejä tilataan. Vuoden 2022 talousarviossa merkkien tilaamista ei ole huomioitu (sillä viime vuonna tehty iso tilaus), mutta yllättävän suuren menekin vuoksi päätetään tilata pieni määrä, ettei ensi vuoden hallitus joudu aloittamaan niin, että osa merkeistä on loppu. Lisäksi, koska merkkejä myyty suuri määrä, mahdollistaa se myös taloudellisesti, että uusia voidaan tilata.

Samalla pohditaan, halutaanko tilata merkkejä synttäritapahtumaan.

**6. Tapahtumat**

**6.1. Menneet:**

**6.1.1. Ainejärjestöpiknik**

Sairastumisten vuoksi ei valitettavasti päästy osallistumaan.

**6.1.2. Kannunkaatajaiset**

Saatiin merkkejä myytyä, tosin osallistujia taisi olla aiempaa ehkä vähän vähemmän.

**6.1.3. Amazing SOS-race**

Vähän fukseja, mutta muuten kiva tapahtuma, jossa oltiin pitämässä rastia.

**6.1.4. Kannunvalajien fuksisuunnistus**

Fukseja myös täällä normaalia vähemmän, mutta oltiin täälläkin pitämässä rastia.

**6.2. Tulevat:**

**6.2.1. Stigman excu Supoon 28.9.2022**

Hyvin lähtenyt käyntiin, alustavasti paljon osallistujia ja järjestelyt kunnossa.

Tullut kyselyä siitä, miksi pitää olla Stigman tai Desistanssin jäsen osallistuakseen. Kysyjälle vastattu, että tämä toive tullut Supolta, sillä Supossa haluttu, ettei esimerkiksi linkkiä tapahtumaan tule yleiseen jakoon, ja että osallistujat ovat järjestöjen jäseniä.

**6.2.2. Sosiaalitieteiden yhteiset sitsit**

Tuli pyyntö lähteä mukaan tekemään sosiaalitieteiden yhteisiä sitsejä, jotka olisivat olleet jo muutaman viikon päästä.

Ei lähdetty mukaan, sillä oli kiire aikataulu ja ei oikein saatu tietää, että millaista osallistumista olisi kaivattu. Oltiin alun perin valmiita tukemaan esimerkiksi rahallisesti, mutta hallituksen jäsenet olisivat kaivanneet enemmän tietoa siitä, mitä käytännössä tulisi tehdä ja millä aikataululla. Toisaalta moni muukaan järjestö jäänyt pois tapahtumasta, mutta tapahtuma kuitenkin järjestymässä parin ainejärjestön voimin, mikä on meistäkin kiva.

**6.2.3. Stigman syntymäpäiväjuhla(sitsit)**

Puhutaan siitä, että voidaanko ylipäätään järjestää sitsit. Kartoitetaan paikkoja. Todetaan, että sitseille ei oikein ole budjettiin mahtuvaa paikkaa, sillä Alina-salille ei ole löytynyt korvaajaa ja monet muut paikat liian kalliita.

Tullaan siihen tulokseen, että luovumme sitsi-ideasta, ja pidämme sen sijaan Stigman synttäriteemaiset muut juhlat, jotka voisi järjestää Kuppalassa. Käydään läpi vapaita Kuppala-aikoja ja hallituksen aikatauluja sekä ideoita itse juhlaan. Varataan alustavasti 4.11.2022 juhlille. Jatketaan ideointia seuraavassa kokouksessa.

**6.2.4. Vuosijuhlat (vuonna 2023)**

Käydään keskustelua järjestelyjen aloittamisesta. Sovitaan, että toimikunta kootaan vasta ensi vuonna, sillä voi olla, etteivät ihmiset halua sitoutua vielä tapahtuman suunnitteluun, joka on vasta ensi vuoden lopussa.

Aiotaan kuitenkin varata juhlapaikka jo tämän vuoden puolella. Käydään keskustelua mahdollisista juhlapaikoista. Löytyy ainakin jo yksi paikka, jossa pidetty aiemminkin vujuja, joten aletaan selvittää ainakin sitä ja sen varaustilannetta. Samalla katsotaan myös muita mahdollisia paikkoja.

**7. Yhdenvertaisuus**

**7.1. Yhdenvertaisuussuunnitelma**

Ei vieläkään osata sanoa, tehdäänkö Stigmalle oma (ks. edellisen kokouksen pöytäkirja). Sovitaan, että yhdenvertaisuusvastaava tiedustelee muiden järjestöjen vastaavilta käytänteitä tai esimerkiksi HYY:ltä, jotta saadaan ehkä selkeämpi kuva, onko järjestön oma suunnitelma tarpeellinen.

**8. Ympäristö**

Ei varsinaista kokoukseen tuotavaa.

Vastaava muistuttaa, että pyritään välttämään esimerkiksi jätettä tuottavia koristeita ja muuta vastaavaa, kun järjestetään synttärijuhlia.

**9. Urheilu**

**9.1. Mahdollinen urheilutapahtuma**

Vastaava selvittänyt mahdollisuutta järjestää kiipeilytapahtuma. Ongelmana se, että palveluntarjoajan tarjoamat ajat hieman rajallisia. Iltapäivisin tapahtuman järjestäminen olisi ehdottomasti halvempaa ja sopisi budjettiin, mutta tällöin ainakaan suurin osa hallituksesta ei pääsisi töidensä takia järjestämään itse tapahtumaa. Ilta-aikaan taas tapahtuman järjestäminen olisi aika hintavaa. Tullaan siihen tulokseen, että ehkä järkevintä luopua koko kiipeilytapahtumaideasta ainakin toistaiseksi.

Puhutaan myös kulttuuritapahtuman mahdollisuudesta, sillä rahat budjetoitu alustavasti urheilu- tai kulttuuritapahtuman järjestämiseen. Vastaava ja mahdollisesti muutkin selvittelevät tilannetta, erityisesti johonkin teatteriin tai elokuvateatteriin voisi katsoa esityksiä, joihin voitaisiin järjestää yhteislähtö, jossa Stigma maksaisi osan lipuista tai ne kokonaisuudessaan. Tullaan siihen tulokseen, että elokuva voisi olla helpompi järjestää, ja niitä aletaankin selvittää.

**10. Tiedotus**

Puhutaan tulevien tapahtumien mainostamisesta ja sähköpostilistan mainostamisesta, sillä kovinkaan moni ei ole viime aikoina liittynyt sähköpostilistalle.

**11. Työelämä**

**11.1. Mahdolliset muut excut syksylle**

Diakonissalaitosta excu-paikkana selvitetty, ja ollaan saatu järjestelyt aikalailla aloitettua ja yhteistyötahon kanssa on jo tehty suunnitelma excusta. Tapahtuma olisi alustavasti marraskuussa, joku arki-iltapäivä, ja kyseessä olisi nimenomaan lähitapahtuma.

**12. Opintoasiat**

Ei kokoukseen varsinaista kokoukseen tuotavaa.

Käydään läpi mahdollisia opintotoimijoiden kokouksia ja niihin osallistumista. Oppiaineen omista kokouksista ei ole tullut tänä syksynä mitään tietoa, normaalisti kutsut saapuneet vastaaville sähköpostitse, mutta tänä syksynä niitä ei ole vielä tullut.

**13. Alumnit**

Ei kokoukseen tuotavaa.

**14. Muut esille tulevat asiat**

**14.1. Statuksen vujunakki**

Ollaan menossa tulevana lauantaina kahdessa eri vuorossa, sillä vuoro pitkä (noin klo 16.30–1.30). Odotetaan vielä lisäohjeita, joihinkin asioihin liittyen, mutta muuten ei muuta huomioitavaa.

**14.2. Posti**

Käydään hakemassa.

**15. Seuraava kokous**

Varmaankin lokakuun puolivälissä. Tarkempi päivä doodletetaan.

**16. Kokouksen päättäminen**

Päätetään kokous ajassa 18.55.